b'\n_START_ARTICLE_\nDuccio\n_START_SECTION_\n\xc5\xbdivljenje\n_START_PARAGRAPH_\nO njegovem \xc5\xbeivljenju ni veliko znanega. Rekonstruirati ga je mogo\xc4\x8de na podlagi dokazov iz del, ki jih z gotovostjo lahko pripi\xc5\xa1emo njemu in iz dokazov v njegovem stilisti\xc4\x8dnem razvoju. Obstajajo zapisi, ki pravijo, da je bil poro\xc4\x8den in imel sedem otrok. Velikokrat je moral pla\xc4\x8dati denarne kazni, zato zgodovinarji menijo, da je zaradi pomanjkanja denarja, bil je namre\xc4\x8d zadol\xc5\xbeen, \xc5\xbeivel v te\xc5\xbekih razmerah. Njegov umetni\xc5\xa1ki talent mu je omogo\xc4\x8dil, da je postal znan \xc5\xbee za \xc4\x8dasa \xc5\xbeivljenja.\n_START_SECTION_\nUmetni\xc5\xa1ka pot\n_START_PARAGRAPH_\nKje in s kom je Duccio \xc5\xa1tudiral bo vedno stvar razprave, a z analizo njegovega sloga in tehnike umetnostni zgodovinarji lahko omejijo podro\xc4\x8dje. Mnogi verjamejo, da je \xc5\xa1tudiral pri Cimabueju. Med letoma 1275 in 1285 se je najbr\xc5\xbe u\xc4\x8dil v slikarski delavnici mojstra Cimabueja. Drugi menijo, da je morda potoval v Carigrad in se tam u\xc4\x8dil neposredno od bizantinskih mojstrov, saj je njegov slikarski slog zelo podobn bizantinski umetnosti._NEWLINE_Malo je znanega o njegovi slikarski karieri pred njegovim prvim dokumentiranim naro\xc4\x8dilom iz leta 1278, ko je bil pri 23 letih najet, da poslika 12 lesenih plo\xc5\xa1\xc4\x8d za pokritje vladnih dokumentov. To delo je izgubljeno. Okrog 1300 je Duccio postal eden izmed najbolj favoriziranih in radikalnih slikarjev v Sieni._NEWLINE_\xc4\x8ceprav je bil Duccio aktiven od 1268 do pribli\xc5\xbeno  1311, je ohranjenih le 13 njegovih del.  Samo dve Duccievi ohranjeni deli sta zagotovo datirani. Obe sta bili veliko javno naro\xc4\x8dilo : "Rucellai Madonna" (Galleria degli Uffizi), naro\xc4\x8deni v aprilu 1285. Naro\xc4\x8dila jo je Compagnia del Laudesi di Maria Vergine za kapelo v cerkvi Santa Maria Novella v Firencah in Maest\xc3\xa0 naro\xc4\x8dilo za glavni oltar katedrale v Sieni leta 1308 in kon\xc4\x8dana do junija 1311.\n_START_SECTION_\nSlog\n_START_PARAGRAPH_\nNi povsem gotovo, ali je Duccio slikal tudi freske. Njegova znana dela so lesne plo\xc5\xa1\xc4\x8de, pobarvane z jaj\xc4\x8dno tempero in okra\xc5\xa1ene z zlatimi listi. Razlikoval se je od svojih sodobnikov in umetnikov pred njim po tem, da je bil mojster tempere in je uspel osvojiti medij s tanko\xc4\x8dutnostjo in natan\xc4\x8dnostjo. Ducciev slog je bil v nekaterih pogledih podoben bizantinski umetnosti, s svojimi zlatimi ozadji in znanimi verskimi scenami, vendar pa tudi druga\xc4\x8den in bolj eksperimentalen. Duccieve slike imajo tople barve in so privla\xc4\x8dne. Njegova dela so lepa, z ne\xc5\xbenimi podrobnostmi, intarzijami z dragulji in skoraj okra\xc5\xa1enimi tkaninami. Duccio je bil tudi mojster za kompleksno organizacijo prostora. Liki so bili organizirani posebej in namensko. V sliki Rucellai Madonna (okrog 1285) gledalec vidi vse te lastnosti pri igri.  Duccio je za\xc4\x8del meh\xc4\x8dati ostre linije bizantinske umetnosti in zmeh\xc4\x8dal figure. Uporabil je modeliranje (igral se je s svetlimi in temnimi barvami), da bi razkril like pod te\xc5\xbeko draperijo; roke, obraz in noge so postali bolj zaobljeni in tridimenzionalni._NEWLINE_Duccio je bil eden prvih slikarjev, ki je like umestil v arhitekturni ambient. Za\xc4\x8del je raziskovati globino in prostor. Rafinirano je prikazal \xc4\x8dustva, \xc4\x8desar ni bilo videti pri drugih slikarjih tistega \xc4\x8dasa. Liki ne\xc5\xbeno in mehko komunicirajo med seboj, tako da niso ve\xc4\x8d Kristus in Devica, ampak mati in otrok. S tem se spogleduje z naturalizmom, \xc4\x8deprav so njegove slike \xc5\xa1e vedno navdihujo\xc4\x8de. Zdi se, da so liki hkrati iz tega sveta in nebe\xc5\xa1ki. Njegov vpliv je mogo\xc4\x8de zaslediti v delih mnogih drugih slikarjev, kot so Simone Martini in brata Ambrogio Lorenzetti ter Pietro Lorenzetti.'